Maris Jesse

Maris Jesse (sündinud 12. juulil 1968) on Eesti tervishoiuekspert ja riigiametnik.

Maris Jesse lõpetas 1986. aastal Tallinna 10. Keskkooli ning 1993. aastal Tartu Ülikooli arstiteaduskonna ravi eriala.

Tal on magistrikraad tervisepoliitikas ja -rahastamises õppeasutustest London School of Hygiene and Tropical Medicine ning London School of Economics and Political Science.Tartu Ülikooli Kliinikum. Nõukogu

Ajavahemikus 1. oktoober 1996 – 9. mai 2014 kuulus ta Reformierakonda.E-äriregistri erakonna liikme päring: Maris Jesse. Vaadatud 16.12.2016 Aastast 2025 on ta Sotsiaaldemokraatliku Erakonna liige.

Töökohad
Aastatel 1993–1994 töötas ta Riigikantselei referendina, 1994 Maailmapanga konsultandina ja 1995 sotsiaalministeeriumi välissuhete osakonna peaspetsialistina. Alates 1996. aastast töötas ta haigekassas, alates 1997. aastast Keskhaigekassa direktorina.

Ta on olnud SA PRAXIS tervishoiupoliitika analüütik.

Mais 2009 valiti Maris Jesse esimese eestlasena Maailma Terviseorganisatsiooni täitevkogu liikmeks (kuni 2012. aastani).

Aastatel 2008–2016 oli Maris Jesse Tervise Arengu Instituudi peadirektor. 

2016–2021 oli ta sotsiaalministeeriumi terviseala asekantsler. Sotsiaalministeeriumi terviseala asekantsleriks saab Maris Jesse. ERR uudised, 15.06.2016

Ta on olnud ka Tartu Ülikooli Kliinikumi nõukogu liige. 

2022. aasta juulist töötab Jesse sotsiaalministeeriumis tervise- ja tööministri nõunikuna.

Tegevus poliitikas
Ta kandideeris 2025. aasta kohaliku omavalitsuse volikogude valimistel Nõmme linnaosas, kogus 973 häält ning osutus valituks.

Isiklikku
Maris Jesse abikaasa on Hannes Rumm. Neil on kaks tütart, kelle vanusevahe on 9 aastat."Kes? Mis? Kus? 2008, lk 450

Artikleid
 MARIS JESSE: Suur segadus arstiabiga EL-is EPL.ee, 20. aprill 2004
  Maris Jesse: pooltühja paagiga tuld kustutamas Postimees, 11. veebruar 2009
 MARIS JESSE: Et väljuda surutisest tervena EPL.ee, 29. aprill 2009

Viited

 Kirjandus 
"Kes on kes? Eesti 2000", ISBN 9985607899

Välislingid
Maris Jesse teeb ainult südamelähedast tööd 
Kaire Uusen. Tervishoiuekspert Maris Jesse näeb meditsiinikriisist väljapääsu Postimees, 12. juuli 2005

Kategooria:Eesti ametnikud
Kategooria:Tallinna Nõmme Gümnaasiumi vilistlased
Kategooria:Tartu Ülikooli arstiteaduskonna vilistlased
Kategooria:Korporatsioon Filiae Patriae liikmed
Kategooria:Sündinud 1968